**INFORMACIÓ SOBRE EL PROGRAMA INTERNACIONAL 2024-2025**

És un programa propi de la Universitat de València per a la realització d'un semestre o d'un curs dels estudis de grau a **universitats americanes, asiàtiques o australianes**. Els estudiants i les estudiantes podran optar a ajudes i beques en mès de 100 universitats amb les quals la Universitat de València té signats convenis bilaterals de mobilitat.

**DESTINACIONS:**

* Àsia i Oceania: Japó, Xina, Corea del Sud, Taiwan, Vietnam, Indonesia i Austràlia
* Estats Units i Canadà
* Amèrica Llatina: Mèxic, Argentina, Xile, Brasil, Colòmbia, Costa Rica, Perú i Uruguai.

**AJUTS ECONÒMICS:**

Els ajuts econòmics tenen una quantia variable depenent de la durada de l’estada i de la destinació.

|  |  |  |
| --- | --- | --- |
| Destinacions | Estades semestrals | Estades anuals |
| Àsia i Austràlia | 5.000 euros | 6.500 euros |
| Estats Units, Canadà | 3.500 euros | 5.000 euros |
| Amèrica Llatina | 2.500 euros | 3.500 euros |

La relació d´estudiants amb ajuda econòmica serà prioritzada d´acord amb la diferència entre la nota mitjana de l’expedient acadèmic de l´estudiant i la nota mitjana de la seua titulació en finalitzar el curs 2022-2023.

A més, les persones adjudicatàries estan exempts d’abonament de taxes de matrícula a la universitat de destinació. No obstant això, **cal tenir en compte que algunes universitats exigeixen el pagament de taxes no acadèmiques (administratives) corresponents a assegurances,** associacions, serveis universitaris o d'accés a biblioteques.

**REQUISITS I FUNCIONAMENT:**

Al Portal Serveis Estudiant es poden consultar les universitats disponibles: http://www.uv.es/portalumne→"consulta programes d'intercanvi", però **el fet de poder demanar una universitat no assegura que s'impartisca la titulació de l’estudiant en eixa universitat: cal visitar la pàgina web i comprovar** que la universitat triada oferta aquesta titulació i que no està reservada als seus estudiants.

**REQUISIT LINGÜÍSTIC**

En el Portal Serveis Estudiant es pot consultar l’oferta de destinacions i les exigències lingüístiques de cada universitat (títols admesos i nivell).

En les universitats d’EEUU, Canadà anglòfon, Austràlia i Àsia els **coneixements d’anglés** sols es podran acreditar a través dels certificats **TOEFL i IELTS,** que s’adjuntaran telemàticament a la sol·licitud. Si en el moment de fer la sol·licitud del Programa Internacional encara no disposes del certificat, hauràs d’adjuntar a la sol·licitud el justificant d’inscripció a les proves (en el qual es puga verificar que t’examinaràs com a molt tard el 24 de novembre –darrer dia del termini de presentació de sol·licituds-). **En aquest cas, hauràs de presentar-nos abans del 29 de desembre de 2023 el certificat amb la nota obtinguda**. Temini improrrogable.

L’**acreditació d’altres idiomes exigits** (francés, japonés, xinés) sols es pot realitzar fins el 24 de novembre de 2023.

La manera de presentar el certificat serà adjuntant-lo en format PDF en el moment de fer la vostra sol·licitud. Es podrà adjuntar un únic fitxer per cada idioma. Si el certificat té més d'un full o vols adjuntar més d'un certificat hauràs d'escanejar-lo en un únic fitxer.

**SOL·LICITUDS**

Les **sol·licituds** s'han de presentar per Internet des del [Portal Serveis Estudiant](https://webges.uv.es/uvPortalUVWeb/), identificant-se amb l'usuari i contrasenya de la Universitat de València ([**http://www.uv.es/portalumne**](http://www.uv.es/portalumne) **→Sol·licitud de programes d'intercanvi**). Es podran demanar fins a 5 destinacions. Més informació: <http://www.uv.es/relint>→ Programes Internacionals → Convocatòries. **Termini de presentació de sol·licituds: del 6 al 24 de novembre de 2023**

**Important:** Assegura't que finalitzes la teua sol·licitud i descarrega't el pdf de la mateixa. El rebràs també al teu correu electrònic. Si durant el termini de sol·licitud modifiques la teua selecció d'universitats, únicament es tindrà en compte l'última modificació que facis.